U 2005. zatvoreno 125 novinara, četvrtina u Kini
Godišnje izvješće Odbora za zaštitu novinara iznosi slučaj novinara Drage Hedla kojem su bile upućene anonimne prijetnje smrću, zbog te
Odbor za zaštitu novinara priopćio je da je tijekom protekle godine u 24 zemlje uhićeno 125 novinara, od čega jedna četvrtina u Kini. U danas objavljenom godišnjem izvješću ove organizacije, sa sjedištem u Sjedinjenim Državama, također se kaže da neki novinari koji nisu u zatvoru također ne mogu slobodno obavljati svoj posao. Po tom izvješću, u nekim dijelovima Južne Amerike, novinari se ušutkavaju putem zastrašivanja, te se odlučuju na autocenzuru. Odbor za zaštitu novinara je priopćio je da su ubojstva 47 novinara, u 2005., bila izravna posljedica njihova rada. Rat u Iraku u posljednje 24 godine predstavlja najopasniji događaj, kada su u pitanju životi novinara. Među drugim informacijama u danas objavljenom izvješću kaže se da u Aziji rekordan broj stanovnika dobiva svoje vijesti i informacije putem radija, međutim, radio novinarima se prijeti zbog njihova izvještavanja. Što se europskih zemalja tiče, Hrvatska se našla u društvu u odjeljku sa skupinom zemalja koje nisu obrađene u posebnim poglavlja, već su doneseni samo tzv. "sažeci". U toj skupini zemalja nalaze se Francuska, Njemačka, Italija, Britanija, Srbija i Crna Gora, Rumunjska i Cipar. U vezi sa situacijom u Hrvatskoj iznosi se slučaj urednika tjednika Feral Tribune Drage Hedla kojem su bile upućene anonimne prijetnje smrću. Citira se Hedlova izjava u kojoj on kaže da je na meti prijetnje bio zbog teksta o otmicama, mučenju i ubojstvu srpskih civila tijekom 1991. i 1992. godine. Policija je priopćila da istražuje ove prijetnje i pružila je Dragi Hedlu zaštitu.